b'\n_START_ARTICLE_\nIsabella av Burgund\n_START_SECTION_\nOppvekst\n_START_PARAGRAPH_\nHun var datter av Johanna av Castilla og Filip I; hennes mormor og morfar var Isabella I og Ferdinand II av Aragonia, og hennes farmor og farfar var Maria av Burgund og keiser Maximilian I tysk-romersk keiser. _NEWLINE_Etter farens d\xc3\xb8d i 1506 ble hun oppdratt av sin tante, Margarete, som regjerte i Nederlandene i byen Mechelen.  _NEWLINE_Elisabet og hennes s\xc3\xb8sken ble ansett som dens tids \xc2\xabedleste barn\xc2\xbb, Elisabeth er ogs\xc3\xa5 den uten sammenligning mest fornemme dronning Danmark har hatt. Hennes br\xc3\xb8dre Karl V og Ferdinand I ble som tysk-romerske keisere Europas mektigste menn. De m\xc3\xa5tte imidlertid kjempe med religi\xc3\xb8se problemer utl\xc3\xb8st av Martin Luther og reformasjonen.\n_START_SECTION_\nChristian II\n_START_PARAGRAPH_\nElisabet sto h\xc3\xb8yt i kurs p\xc3\xa5 det europeiske ekteskapsmarkedet. Den dansk-norsk-svenske kongen Christian II \xc3\xb8nsket seg  en hustru etter sin tronbestigelse, som kunne gi gode handelsmessige forbindelser. Hans valg falt p\xc3\xa5 Elisabet. Hun tok med stor resignasjon imot beskjeden om at hun skulle gifte seg med den tyve \xc3\xa5r eldre kongen. P\xc3\xa5 grunn av sin unge alder hadde hun ikke annet valg enn \xc3\xa5 rette seg etter sine formyndere. _NEWLINE_I juni 1515 seilte den danske erkebiskopen sammen med et antall adelsmenn til Nederland for \xc3\xa5 f\xc3\xb8lge den unge Elisabet til Danmark. Den 4. august 1515 steg hun i land i Helsing\xc3\xb8r. S\xc3\xb8ndag den 12. august 1515 ble den 14-\xc3\xa5rige prinsesse Elisabet gift med den 34-\xc3\xa5rige kong Christian.\n_START_SECTION_\nNederlendere p\xc3\xa5 Amager\n_START_PARAGRAPH_\nElisabet vant snart det danske folks hjerte. Christian II r\xc3\xa5df\xc3\xb8rte seg ofte med sin hustru, da hun  \xe2\x80\x93 tross sin unge alder \xe2\x80\x93 var meget politisk bevisst. Sin manns forhold til sin elskerinne Dyveke bar Elisabet med t\xc3\xa5lmodighet. I \xc3\xa5ret 1517 d\xc3\xb8de Dyveke plutselig i Helsing\xc3\xb8r, muligens forgiftet av kirseb\xc3\xa6r. _NEWLINE_Elisabet savnet de friske gr\xc3\xb8nnsakene som hun var vant til fra Mechelen. Dette gjorde at Christian II inviterte nederlandske b\xc3\xb8nder til \xc3\xa5 bo i og dyrke Store Magleby p\xc3\xa5 Amager.\n_START_SECTION_\nLandflyktighet\n_START_PARAGRAPH_\nChristian IIs reformer hadde skapt motstand. Adelen i Jylland reiste seg mot kongen, som ble tvunget til \xc3\xa5 flykte. Den 13. april 1523 reiste Christian til Nederland sammen med Elisabeth, deres barn og Dyvekes mor, Sigbrit. I Nederland bodde de f\xc3\xb8rst hos Elisabeths tante Margarete. _NEWLINE_I slutten av 1524 flyttet familien til Lier i Belgia. Der opplevde de en vanskelig tid, fylt med bekymringer og mangel p\xc3\xa5 penger. P\xc3\xa5 grunn av de vanskelige forholdene ble Elisabeth syk. I slutten av 1525 reiste hun med sin mann til klosteret Zwijnaarde utenfor Gent._NEWLINE_Elisabeth d\xc3\xb8de 19. januar 1526, kun 24 \xc3\xa5r gammel. Hun ble opprinnelig begravet i Sankt Peterskirken i Gent. Siden oktober 1883 har hun og s\xc3\xb8nnen Hans, dog v\xc3\xa6rt begravet ved siden av sin mann og svigerforeldre i Sankt Knuds kirke i Odense.'